钦定古今图书集成/明伦汇编/氏族典/第347卷 > 周丹
## 钦定古今图书集成/明伦汇编/氏族典/第347卷 > 周丹

按《万姓统谱》：“丹，永嘉人。洪武初进士，授新化县丞。在
官以廉勤，门无私谒，吏卒不敢欺。验民贫富及丁税
多寡，第为上中下，籍记之。遇有赋役，随轻重使之，故
民不扰而事易集。至于狱讼文牍之务，皆躬理之，吏
胥不得为奸。罢诸役作，民晏然安业，由是流民之归
者益众。满考课最，升考功主事。”